
REFERAT
Spatiul cu alta destinatie decat aceea de locuinta din Timisoara, Str. Lucian Blaga ( fosta Karl Marx ) nr. 10 situat la parterul imobilului, avand intrarea din strada, in suprafata totala de 22,18 m.p., este inscris in C.F. nr. 34298 Timisoara, top. 262/V in proprietatea Statului Roman , si este inchiriat la beneficiara Legii nr. 341/2004 d – na Monoranu Ana, prin contractul de inchiriere nr. 1458/2004.

 Imobilul din Timisoara, Str. Lucian Blaga ( fosta Karl Marx ) nr. 10 nu a fost revendicat in baza Legii nr. 10/2001.

Prin cererea inregistrata la Primaria Municipiului Timisoara cu nr. D82007 – 4977/2007, d-na Monoranu Ana solicita cumpararea spatiului cu alta destinatie decat aceea de locuinta din Timisoara, Str. Lucian Blaga ( fosta Karl Marx ) nr. 10, potrivit dispozitiilor din Legea nr.341/2004 .

Spatiul cu alta destinatie decat aceea de locuinta din Timisoara, Str. Brancoveanu nr. 52 A situat la parterul imobilului, avand intrarea din strada, format din 7 incaperi in suprafata totala de 94,99 m.p. este inscris in CF nr. 34259, nr. cadastral 12990/6/LIII, in proprietatea Statului Roman si este inchiriat la beneficiara Legii nr. 341/2004 d – na Mironica Maria, prin contractul de inchiriere nr. 1509/2007.

 Imobilul din Timisoara, Str. Brancoveanu nr. 52 A nu a fost revendicat in baza Legii nr. 10/2001.

Prin cererea inregistrata la Primaria Municipiului Timisoara cu nr. D82008 – 193/2008, d-na Mironica Maria solicita cumpararea spatiului cu alta destinatie decat aceea de locuinta din Timisoara, Str. Brancoveanu nr. 52 A, potrivit dispozitiilor din Legea nr.341/2004 .

In sedinta din data de 15.01.2008 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotararea Consiliului Local al Municipiului Timisoara nr. 288/2005 au fost avizate favorabil solicitarile beneficiarelor Legii nr. 341/2004.

Avand in vedere cele prezentate precum si prevederile art. 5 alin. ( 1 ) lit. c din Legea nr. 341/2004 a recunostintei fata de eroii martiri si luptatorii care au contribuit la victoria Revolutiei romane din decembrie 1989 potrivit caruia beneficiarii legii au dreptul de a „ cumpara sau inchiria cu prioritate, fara licitatie, din fondul de stat, un spatiu comercial sau de prestari servicii corespunzator, cu o suprafata utila de pana la 100 m.p. …”
PROPUNEM :
1. Aprobarea de catre Consiliului Local al municipiului Timisoara a unui proiect de hotarare privind vanzarea spaţiilor comerciale sau de prestări servicii inchiriate beneficiarilor Legii nr. 341/2004, a spatiilor prevazute in Anexa 1 conform metodologiei prevazute in Anexa 2 la Hotararea Consiliului Local al Municipiului Timisoara nr. 258/31.07.2007 privind vanzarea spaţiilor comerciale sau de prestări servicii, proprietate privată a statului, care se află în administrarea Consiliului Local al Municipiului Timişoara, inchiriate beneficiarilor Legii nr. 341/2004. 

